Document ID: 32009D0012

РЕШЕНИЕ НА КОМИСИЯТА
от 19 декември 2008 година
за даване на разрешение за методи за класификация на кланични трупове на свине в Дания
(нотифицирано под номер C(2008) 8498)
(само текстът на датски език е автентичен)
(2009/12/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3220/84 на Съвета от 13 ноември 1984 година относно определяне на скалата на Общността за класификация на кланични трупове на свине (1) и по-специално член 5, параграф 2 от него,
като има предвид, че:
(1)
Съгласно член 2, параграф 3 от Регламент (ЕИО) № 3220/84 класификацията на кланични трупове на свине следва да се определя чрез оценяване на съдържанието на постно месо посредством статистически доказани методи за оценка, основани на физическото измерване на една или повече анатомични части на кланичния труп на свинята. Даването на разрешение за методите за класификация зависи от максимално допустимата статистическа грешка при оценката. Нейната стойност е определена в член 3, параграф 2 от Регламент (ЕИО) № 2967/85 на Комисията от 24 октомври 1985 година относно определяне на подробни правила за прилагане на скалата на Общността за класификация на кланични трупове на свине (2).
(2)
Решение 92/469/ЕИО на Комисията (3) предвижда разрешаване на четири метода за класификация на кланични трупове на свине в Дания.
(3)
Поради технически адаптации Дания се е обърнала към Комисията с молба да разреши актуализацията на четири одобрени метода и използването на два актуализирани метода (Autofom DK и FOM II) и е представила резултатите от пробните дисекции във втората част на протокола, определени в член 3, параграф 3 от Регламент (ЕИО) № 2967/85.
(4)
След разглеждане на тази молба се установи, че условията за разрешаване на тези методи за класификация са изпълнени.
(5)
Промяна на уредите или на методите за класификация може да се разреши единствено чрез ново решение на Комисията, прието на базата на придобития опит. Поради тази причина, настоящото разрешение може да бъде отменено.
(6)
За по-голяма яснота, Решение 92/469/ЕИО следва да бъде отменено и заменено с ново решение.
(7)
Мерките, предвидени в настоящото Решение, са в съответствие със становището на Управителния комитет за общата организация на селскостопанските пазари,
ПРИЕ НАСТОЯЩОТО РЕШЕНИЕ:
Член 1
Съгласно Регламент (ЕИО) № 3220/84 с настоящото се разрешава използването на следните методи за класификация на кланичните трупове на свине в Дания:
а)
уредът с наименование „Klassificeringscenter (KC)“ и съответните методи за оценка, подробности за които са дадени в част 1 от приложението,
б)
уредът с наименование „Fat-O-Meater/Manuel Klassificering (FOM/MK)“ и съответните методи за оценка, подробности за които са дадени в част 2 от приложението,
в)
уредът с наименование „Uni-Fat-O-Meater (Unifom)“ и съответните методи за оценка, подробности за които са дадени в част 3 от приложението,
г)
уредът с наименование „Fully automatic ultrasonic equipment (AutoFOM 1)“ и съответните методи за оценка, подробности за които са дадени в част 4 от приложението,
д)
уредът с наименование „Updated fully automatic ultrasonic equipment (AutoFOM DK)“ и съответните методи за оценка, подробности за които са дадени в част 5 от приложението,
е)
уредът с наименование „Fat-O-Meater II (FOM II)“ и съответните методи за оценка, подробности за които са дадени в част 6 от приложението,
Член 2
Промени на уредите и на методите за оценка не са разрешени.
Член 3
Решение 92/469/ЕИО се отменя.
Член 4
Адресат на настоящото решение е Кралство Дания.
Съставено в Брюксел на 19 декември 2008 година.

Labels: 12
18
17